Nog geen teken van vermiste roeier op Vaaldam | Netwerk24
09 Junie 2019 17:32
'n Jong man wat Vrydagaand op die Vaaldam in sy kano gaan roei het, is steeds vermis.
Jake Manten, Nasionale Seereddingsinstituut-stasiebevelvoerder vir die Vaaldam, sê die soektog duur voort nadat die 19-jarige man omstreeks 19:00 op Dabank naby Oranjeville gaan roei het.
"Die NSRI is om 23:00 in kennis gestel dat hy nie teruggekeer het nie. Ons het 'n uitgebreide soektog op die dam en langs die oewer gedoen, maar daar is nog geen teken van hom nie. Die polisie se duik- en K9-eenheid se soektog duur voort," het Manten luidens 'n verklaring Sondag gesê.